CELEX: 32019D1328
Language: fi
Date: 2019-02-18 00:00:00
Title: Neuvoston päätös (YUTP) 2019/1328, annettu 18 päivänä helmikuuta 2019, puitteiden luomista Jordanian hašemiittisen kuningaskunnan osallistumiselle Euroopan unionin kriisinhallintaoperaatioihin koskevan Euroopan unionin ja Jordanian hašemiittisen kuningaskunnan välisen sopimuksen allekirjoittamisesta ja tekemisestä

7.8.2019   
               
               
                  FI
               
               
                  Euroopan unionin virallinen lehti
               
               
                  L 207/1
               
            
         NEUVOSTON PÄÄTÖS (YUTP) 2019/1328,
         annettu 18 päivänä helmikuuta 2019,
         puitteiden luomista Jordanian hašemiittisen kuningaskunnan osallistumiselle Euroopan unionin kriisinhallintaoperaatioihin koskevan Euroopan unionin ja Jordanian hašemiittisen kuningaskunnan välisen sopimuksen allekirjoittamisesta ja tekemisestä
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi Euroopan unionista tehdyn sopimuksen (SEU) 37 artiklan nojalla ja Euroopan unionin toiminnasta tehdyn sopimuksen (SEUT) 218 artiklassa määrättyä menettelyä noudattaen 13 päivänä marraskuuta 2017 päätöksen luvan antamisesta aloittaa neuvottelut sopimuksen tekemiseksi Jordanian hašemiittisen kuningaskunnan kanssa puitteiden luomisesta Jordanian hašemiittisen kuningaskunnan osallistumiselle unionin kriisinhallintaoperaatioihin neuvoston 23 päivänä helmikuuta 2004 hyväksymän osallistumista koskevan puitesopimuksen luonnoksen tekstin pohjalta, jota tarvittaessa päivitetään myöhemmin sovittujen muutosten perusteella.
                  
               
                     (2)
                  
                  
                     Unionin ulkoasioiden ja turvallisuuspolitiikan korkea edustaja neuvotteli tämän jälkeen Euroopan unionin ja Jordanian hašemiittisen kuningaskunnan välisen sopimuksen puitteiden luomisesta Jordanian hašemiittisen kuningaskunnan osallistumiselle Euroopan unionin kriisinhallintaoperaatioihin, jäljempänä ’sopimus’.
                  
               
                     (3)
                  
                  
                     Sopimus olisi hyväksyttävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään puitteiden luomista Jordanian hašemiittisen kuningaskunnan osallistumiselle Euroopan unionin kriisinhallintaoperaatioihin koskeva Euroopan unionin ja Jordanian hašemiittisen kuningaskunnan välinen sopimus unionin puolesta.
            Sopimuksen teksti on liitetty tähän päätökseen.
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
         
         
            3 artikla
            Neuvoston puheenjohtaja antaa unionin puolesta sopimuksen 17 artiklan 1 kohdassa määrätyn ilmoituksen (1).
         
         
            4 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 18 päivänä helmikuuta 2019.
            
               
                  Neuvoston puolesta
               
               
                  Puheenjohtaja
               
               F. MOGHERINI
            
         
         
            (1)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.